पाएं अपने शहर की ताज़ा ख़बरें और फ्री ई-पेपरडाउनलोड करें
महिला कॉलेज अररिया के सेवानिवृत्त प्राचार्य और जिला साक्षरता समिति के पूर्व सचिव प्रो बासुकीनाथ झा ने जिले के तमाम साक्षरता कर्वी पूर्व साक्षरता कर्मियों से कोरोना संक्रमण काल में आमलोगों को जागरूक करने की अपील की है। साक्षर भारत अभियान के पूर्व मुख्य कार्यक्रम समन्वयक बासुकीनाथ झा ने कहा है कि अक्षर आंचल योजना के सभी स्वयंसेवक और केआरपी इस कार्य में महत्वपूर्ण भूमिका निभा सकते हैं। उन्होंने कहा कि कोविड महामारी चरम पर है। ऐसे में हम सभी का दायित्व है कि गांव और टोला में लोगों को सामाजिक दूरी का पालन करने और मास्क पहनने के लिए जागरूक करें। प्रो. झा ने अपील करते हुए कहा है कि सभी साक्षरता स्वयं सेवक अपने-अपने क्षेत्र में लोगों को वेक्सीनेशन के लिए भी प्रेरित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn